William Randolph Hearst

William Randolph Hearst (San Frantzisko (Kalifornia), AEB, 1863ko apirilaren 29a - Beverly Hills, AEB, 1951ko abuztuaren 14a) politikaria eta enpresaburua izan zen.

 Bizitza 
Berrogeitik gora egunkariren eta aldizkari-sail baten jabea, besteak beste, New Yorkeko Morning Journal eta New York Americanen jabea. Kazetaritza sentsazionalista sustatu zuen, eta hartaz baliatu zen eragin handiko kanpainak bultzatzeko. Ezagunenetariko bat Estatu Batuek, Kubaren auzia zela medio, Espainiaren aurka aldarrikaturiko gerrarena da. Izan ere, Hearstek era guztietako hilketak egotzi zizkien espainiarrei egunkarietan; hala, hein handi batean, Estatu Batuen esku-hartzearen (1898) eragile izan zen.

Bide beretik, arrisku horia izenaz ezagutu zenaren zabaltzailea izan zen, Asia aldeko herrialdeetatik Mendebalderantz etor zitekeen arriskuarena, alegia. Politikan saiatu arren, ez zuen ondorio onik lortu.

Hearsten bizitza izan zen Orson Wellesen Citizen Kane filmaren inspirazio-iturria.

 Erreferentziak 

Kategoria:Ameriketako Estatu Batuetako Alderdi Demokratako politikariak
Kategoria:Ameriketako Estatu Batuetako enpresaburuak
Kategoria:Aberatsak
Kategoria:Sanfrantziskotarrak (Kalifornia)
Kategoria:Espainia-Estatu Batuak Gerra
Kategoria:Harvard Unibertsitateko ikasleak
Kategoria:Kaliforniako politikariak
Kategoria:Ameriketako Estatu Batuetako nazionalistak
Kategoria:Txinatarren aurkako sentimendua
Kategoria:Gaixotasun kardiobaskularrek hildakoak
Kategoria:Ameriketako Estatu Batuetako oligarkak
Kategoria:Ameriketako Estatu Batuetako Ordezkarien Etxeko New York estatuko kideak